Bettina Soriat

Bettina Soriat (født 1967) er en østerriksk sangerinne, skuespiller, koreograf, danser og komiker. Soriat hadde sitt musikalske gjennombrudd med jentegruppa Three Girl Madhouse; gruppas første hit, «Always Gonna be Around you», ble utgitt på albumet «1010 City Beat 1» i 1990, og som egen singel i 1991.Archiv Österreichischer Popularmusik, Three Girl Madhouse. Besøkt 13. mars 2014. 

I 1991 deltok Soriat og resten av Three Girl Madhouse i programmet Vorausscheidung zum Song Contest, som er den østerrikske finalen der det kåres en deltager til Eurovision Song Contest. Gruppa fremførte sangen «1001», som kom på niendeplass blant de ti finalistene.Eurovision Song Contest National Finals Database, Austria 1991. Besøkt 13. mars 2014.  

Utover på 1990-tallet var Soriat med i en rekke musikaler i Wien, deriblant Robin Hood i 1991, The Rocky Horror Show i 1993, Sweet Charity i 1995 og Blondel i 1996. Som medlem av Kim-Duddy-TV-Ballet var hun også med i show som Willkommen im Club i 1991, Nix is fix i 1993/94 og Die Peter Alexander Show i 1995. Soriat har også vært skuespiller i flere østerrikske TV-filmer og -serier.IMDb.com, Bettina Soriat. Besøkt 13. mars 2014. 

I 1996 var Bettina Soriat korist for George Nussbaumer på hans bidrag «Weil's dr guat got» i Eurovision Song Contest i Oslo.The Diggiloo Thrush, Austria 1996 Artist. Besøkt 13. mars 2014.  
I 1997 representerte Soriat Østerrike i den internasjonale finalen i Dublin med melodien «One Step», som ble nummer 21 av 25 bidrag.Eurovision.tv, Eurovision Song Contest 1997. Besøkt 13. mars 2014. 
I 2003 var Soriat igjen korist for Substitutes bidrag, «Girls of Summer», som kom sist i den nasjonale finalen, Song.null.drei.Eurovision Song Contest National Finals Database, Austria 2003. Besøkt 13. mars 2014. 

 Referanser 

 Eksterne lenker 







Kategori:Østerrikske sangere
Kategori:Østerrikske skuespillere
Kategori:Dansere
Kategori:Koreografer
Kategori:Komikere
Kategori:Deltakere i Eurovision Song Contest 1997
Kategori:Eurovision Song Contest-deltakere for Østerrike